en  han  svarede  og  sagde:  Der 
er  skrevet,  Mennesket  skal  ikke 
leve  af  Brød  alene,  men  af  hvert  Ord, 
som  udgaar  igennem  Guds  Mund". 

Matth.  4:4. 

Udvikling  gennem  Aktivitet 

af  Præsident  Gustive   O.    Larson. 


X 


»Derfor  aflægger  alt  Smuds  og  Levning  af  Slethed,  og 
modtager  med  Sagtmodighed  Ordet,  som  er  indplantet  i 
eder,  og  som  formaar  at  frelse  eders  Sjæle.  Men  varder  Or- 
dets Gørere  og  ikke  alene  dets  Hørere,  hvormed  I  bedrage 
eder  selv  ....  En  ren  og  ubesmittet  Gudsdyrkelse  for  Gud 

og  Faderen  er  dette, 
at  besøge  faderløse  og 
Enker  i  deres  Træng- 
sel, at  holde  sig  selv 
uplettet  af  Verden.« 
(Jacob   1:   21—27). 

Det  var  Jakobs  Ord 
med  Hensyn  til  reli- 
giøse Princippers 
praktiske  Anvendelse 
i  det  daglige  Liv.  Det 
er  ikke,  hvad  vi  hø- 
rer, der  er  af  Betyd- 
ning, men  det,  som  vi 
udfører  i  Praksis. 
Virkelig  Omvendelse 
bestaar  altid  af  to  Dele  --  det  enkelte  Individs  Medvirken 
og  Samtykke  og  personlig  Deltagelse.  Et  Menneske  kan 
muligvis  blive  grebet  af  et  Opraab  til  Fordel  for  en  Ind- 
samling til  Opførelsen  af  et  Hospital,  men  hans  personlige 
Omvendelse  til  Sagen  vil  ikke  være  fuldstændig,  førend 
han  har  ydet  sit  Bidrag. 

En  Del  Mennesker  var  samlet  en  Dag  foran  en  Butik  i 
en  lille  Landsby.  I  al  Almindelighed  var  det  glade  og  spø- 
gefulde Mennesker,  men  i  Dag  var  de  alvorligere  end  sæd- 
vanligt og  roligere.  Deres  Samtale  drejede  sig  om  en  Herr 
Johnsens  Død.  De  gav  Udtryk  for  deres  Medfølelse  for 
Enken,  som  stod  alene  med  fem  Børn  og  uden  Midler  til 
Livets  Ophold.  Alle  gav  Udtryk  for  deres  Sorg,  og  til  sidst 
traadte  en  Mand,  som  havde  staaet  og  lyttet  til  dem,  hen 
foran  dem  og  tog  sin  Hat  af.  »Ja,«  sagde  han,  »jeg  er  ogsaa 
meget  bedrøvet  paa  Enkens  Vegne.«  Han  tog  fire  Tikrone- 
sedler op  af  Tegnebogen  og  lagde  dem  i  Hatten  og  sagde: 
»Jeg  er  bedrøvet  for  fyrre  Kroner.  Hvor  bedrøvede  er  I?« 


mm 
Præsident  Larson 

Hatten  gik  Kredsen  rundt,  og  da  den  kom  tilbage  og  Pen- 
gene blev  talt,  viste  det  sig,  at  de  faa  Mennesker  følte  sig 
for  320  Kroner  bedrøvede  for  Enken  efter  Herr  Johnsen. 

Der  er  en  Historie  fra  det  gamle  Grækenland,  som  lærer 
os  det  samme  Princip.  Grækerne  var  samlede  i  store  Mæng- 
der for  at  overvære  de  olympiske  Lege.  Siddepladserne  paa 
det  store  Stadion  var  alle  optaget,  da  en  gammel  Mand  kom 
ind  for  at  finde  en  Plads.  Da  han  gik  ned  ad  Sidegangen 
fremkom  en  ung  Græker  med  en  humoristisk  Bemærkning 
om  ham,  og  hans  Venner  lo.  Det  varede  kke  længe,  førend 
andre  ogsaa  morede  sig  paa  den  gamles  Bekostning,  medens 
han  passerede  ned  gennem  Rækkerne  for  at  finde  en  Plads. 
Til  sidst  kom  han  forbi  en  Gruppe  Spartanere,  og  som  een 
Mand  rejste  de  sig  og  tilbød  den  gamle  Mand  en  Siddeplads. 
Denne  Høflighedsforanstaltning  vandt  hele  Forsamlingens 
Bifald,  som  rejste  sig  og  raabte  Hurra.  Da  Støjen  og  Lar- 
men havde  lagt  sig,  vendte  den  gamle  sig  om  imod  dem  og 
sagde:  »Jeg  ser,  hele  Grækenland  ved,  hvordan  man  skal 
vise  Høflighed  overfor  de  bedagede,  men  kun  disse  faa  var 
villige  til  at  handle  i  Overensstemmelse  med  deres  Viden.« 

Jesus  sluttede  sin  Bjergprædiken  med  en  uforglemmelig 
Lignelse.  (Matthæus  7:  24 — 27).  »Derfor,  hver  den,  som 
hører  disse  mine  Ord  og  gør  efter  dem;  ham  vil  jeg  ligne  ved 
en  forstandig  Mand,  som  byggede  sit  Hus  paa  Klippen,  og 
Skylregnen  faldt,  og  Floderne  kom,  og  Vindene  blæste  og 
sloge  imod  dette  Hus,  og  det  faldt  ikke;  thi  det  var  grund- 
fæstet paa  Klippen.  Og  hver  den,  som  hører  disse  mine  Ord 
og  ikke  gør  efter  dem,  skal  lignes  ved  en  Daare,  som  byg- 
gede sit  Hus  paa  Sandet,  og  Skylregnen  faldt,  og  Floderne 
kom,  og  Vindene  blæste  og  stødte  imod  dette  Hus,  og  det 
faldt,  og  dets  Fald  var  stort.«  Den,  som  vil  drage  Fordel  af 
Jesu  Kristi  Evangelium  maa  bygge  sit  Hus  paa  Klippen. 

Jesu  Kristi  Evangelium  er  Frihedens  fuldkomne  Lov, 
som  Jakob  henviser  til,  og  er  i  Stand  til  at  bibringe  den 
menneskelige  Personlighed  den  største  Udvikling.  Det  be- 
gynder med  den  Opfattelse,  at  det  menneskelige  Væsen  — 
som  Guds  Afkom  —  er  det  mest  betydningsfulde  i  Verden 
og  har  som  Maal  at  bringe  hvert  Individ  nærmere  den  Fuld- 
kommenhed, som  hans  Fader  i  Himmelen  ejer.  »Vorder 
derfor  fuldkomne,  som  eders  Fader  i  Himmelen  er  fuld- 
kommen« er  ikke  ligegyldige  Ord  for  de  Sidste  Dages  Hel- 
lige. Det  er  et  Ideal  at  stræbe  efter. 

Alle  Bud,  som  Herren  har  givet,  har  til  Hensigt  at  hjælpe 
og  lede  Mennesket.  Men  det  er  umuligt  at  drage  Fordel  af 
dem  uden  at  sætte  dem  i  praktisk  Udførelse.  Løfte  om  Be- 
lønning gives  altid  paa  Betingelse  af  Lydighed.  Herren  for- 
klarer det  paa  denne  Maade  i  Pagtens  Bog:  »Jeg,  Herren, 

er  linder  Løfte,  dersom  I  gøre,  hvad  jeg  siger;  men  naar  I 
ikke  gøre,  hvad  jeg  siger,  have  I  ingen  Forjættelse.«  (P.B. 
82:  10). 

(P.  B.  130:  20—21)  »Der  blev  en  Lov  uigenkaldelig  fast- 
sat i  Himmelen  før  denne  Jords  Grundvold  blev  lagt,  ifølge 
hvilken  alle  Velsignelser  er  forjættede;  og  naar  vi  erholde 
nogensomhelst  Velsignelse  fra  Gud,  saa  er  det  ved  Lydig- 
hed til  denne  Lov,  ifølge  hvilken  Velsignelsen  blev  for- 
jættet.« 

Straffen  for  Ugudelighed  mod  Guds  Love  følger  natur- 
ligt. Profeten  Hoseas  prøvede  at  faa  sit  Folk  til  at  se,  at 
Herren  ikke  direkte  intervenerede  for  at  straffe  Synderen, 
men  at  Synden  i  sig  selv  medførte  det  onde.  Herren  var 
altid  rede  til  at  modtage  sit  genstridige  Folk  igen,  hvis  de 
blot  vilde  omvende  sig.  Men  saa  længe  de  vandrede  i  Synd, 
kunde  de  ikke  undgaa  dens  Følger.  Ezekiel  prøvede  at  lære 
Jøderne  i  Jerusalem  det  unyttige  i  at  kalde  paa  Jehovah 
til  at  beskytte  dem  mod  Babyionerne  saa  længe  som  de 
syndede  imod  ham.  »I  have  sat  en  Jernplade  mellem  eder 
og  Jehovah,«  sagde  han,  »og  eders  Bønner  kan  ikke  naa 
ham,  førend  I  tage  den  ned.«  Synd  lukker  altid  Mennesket 
ude  fra  Gud.  Hvis  et  Menneske  afslaar  at  studere,  kan  det 
ikke  blive  lærd,  og  hvis  et  Menneske  afslaar  at  søge  Herren 
i  Bøn,  kan  det  ikke  blive  aandeligt.  Hvis  det  svælger  i  Ting, 
som  er  skadelige  for  dets  Legeme,  kan  det  ikke  bevare  sin 
Sundhed.  Ulydighed  mod  Loven  medfører  en  Forskærts- 
ning  af  Velsignelser  og  en  direkte  Straf. 

Evangeliets  Principper  er  i  deres  Natur  positive.  Den 
gamle  Mose  Lov  var  stort  set  negativ,  idet  den  sagde:  »Du 
skal  ikke  gøre  dette,  og  du  skal  ikke  gøre  hint.«  Men  Kristi 
Lærdomme  begynder,  hvor  Loven  holder  op,  og  viser  Vejen 
til  maabevidst  Handling.  Der  er  en  Historie  om  en  Mand, 
som  overværede  en  Vens  Begravelse.  Pnrsten  talte  længe 
om  afdødes  Dyder  og  Egenskaber.  »Han  drak  ikke  eller 
kom  sent  hjem  om  Aftenen  for  at  skælde  ud  paa  Familien, 
han  røg  ikke  eller  brugte  Tobak  i  nogen  Form,  han  ban- 
dede ikke,  han  bagtalte  ingen  eller  talte  nedsættende  om 
sin  Næste.«  Paa  Vejen  hjem  fra  Begravelsen  tænkte  Ven- 
nen en  Del  om  Talen  og  de  gode  Ting,  som  var  blevet  sagt 
om  den  afdøde.  »Men,«  tænkte  han  ved  sig  selv,  »alt  det 
kunde  være  blevet  sagt  om  min  gamle,  trofaste  Hest,  som 
døde  forrige  Maaned.  Den  drak  ikke  eller  mishandlede  sin 
Familie,  den  brugte  ikke  Tobak  i  nogen  Form,  og  den  bag- 
talte ingen  og  sladrede  ikke.  Jeg  vilde  gerne  have  hørt  Præ- 
sten sige,  hvad  min  Ven  havde  gjort  og  ikke  blot,  hvad  han 
ikke  gjorde.  Hvis  et  Menneske  blot  er  god  paa  Grund  af 
det,  han  ikke  gør,  saa  er  han  maaske  ikke  god  til  noget.« 

Jesu  Kristi  Evangelium  er  et  Program,  der  bringer  Ud- 
vikling og  Lykke  gennem  positiv  Handling.  Man  har  ikke 
Fremgang  ved  simpelthen  ikke  at  gøre  noget.  Det  kræver 
Arbejde  at  udvikle  sig  selv  saavel  som  at  udvikle  andre. 
Hver  Sidste  Dages  Hellig  burde  søge  at  vokse  ved  personligt 
Studium,  og  han  skulde  være  villig  til  at  tjene  andre  gen- 
nem Præstedømmet,  Hjælpeorganisationerne  og  Missionær- 
virksomhed.  Kirken  er  enestaaende  i  det,  at  den  giver  alle 
Lejlighed  til  at  tjene  i  en  eller  anden  Egenskab.  Evangeliet 
kræver  Opofrelse  af  Tid  og  Midler.  Tiendebetaling  er  er 
særdeles  positiv  Metode  til  at  fremme  Kirkens  Program,  og 
den  er  en  Maalestok  paa  Trofasthed  og  ligeledes  et  Middel 
til  personlig  Vækst.  Det  samme  kan  siges  om  Fasteoffer, 
som  ikke  alene  hjælper  de  trængende,  men  paa  samme  Tid 
kommer  den  til  gode,  som  giver.  Faste  udvikler  en  Ydmyg- 
hedens og  Uselviskhedens  Aand  hos  Mennesket  og  bidrager 
samtidig  til  dets  fysiske  Velbefindende.  Et  normalt  Sund- 
hedsprogram standser  ikke  ved  den  blotte  Afholdenhed  fra 
The,  Kaffe,  Tobak  og  Alkohol  som  omtalt  i  Visdomsordet, 
men  det  er  et  positivt  Program  til  at  holde  os  fysisk  og 
mentalt  sunde  ved  fornuftig  Levevis.  Man  kan  ikke  bygge 
et  sundt  Legeme  paa  en  skadelig  Kost  eller  daarlige  Vaner. 
Lykke  er  afhængig  af  Helbred  og  Sundhed.  Hvis  et  Men- 
neske er  aktiv  med  at  tjene  andre,  er  det  aandeligt  sundt. 
Hvis  det  er  optaget  af  sunde  Studier,  er  det  sjæleligt  sundt, 
og  hvis  det  er  aktivt  optaget  af  dets  Legemes  Udvikling  og 
Pleje,  vil  det  være  fysisk  sundt.  Saaledes  sikrer  Aktivitet 
paa  alle  Omraader  os  sund  Udvikling,  og  sund  Udvikling 
er  selve  Lykkens  Grundvold. 

Arbejdere  i  Jesu  Kristi  Kirke  af  Sidste  Dages  Hellige  har 
vidunderlige  Muligheder  for  Udvikling.  Men  de  har  ogsaa 
et  stort  Ansvar.  Hvis  de  vil  lede,  er  -det  ikke  nok,  at  de  viser 
Vejen.  De  maa  vise  hvordan.  Det  er  deres  Privilegium  og 
Ansvar  at  vise  i  deres  eget  Liv  Virkningerne  af  de  Prin- 
ci      er,  som  det  er  blevet  dem  jt  at  forkynde. 

En  50  Aars  Fødselsdag 


Den  4.  November  1938  vil  forhenværende  Missionspræ- 
sident  Holger  M.  Larsen  fylde  50  Aar.  Broder  Larsen  blev 
født  i  København  i  1888  som  Søn  af  Niels  og  Camilla 
Larsen,  der  begge  havde  den  Glæde  at  se  deres  Søn  ud- 
føre to  Missioner  i  Fødelandet,  første  Gang  fra  1909 — 
1911.  Fra  1929  til  1934  præsiderede  Præsident  Larsen  over 
Den    danske    Mission,   i    hvilket   Tidsrum    der   fandt   store 

ForandringerSted  med  Hen- 
syn til  Kirkens  Udbygning 
og  Organisation  i  Danmark. 
Det  stiilede  store  Krav  til 
sin  Mand,  men  Broder 
Larsen  klarede  Opgaven 
med  Dygtighed  paa  Grund 
af  sine  glimrende  organi- 
satoriske Evner. 

Præsident     Larsen     var 
først     og    fremmest    Ung- 
dommens Ven,  som  i  ham 
saa   et   Forbillede,  som  de 
elskede     og     respekterede. 
Hans   Navn   vil    altid    staa 
som    en    lysende   Sol  over 
ethvert       Ungdomsstævne, 
der  afholdes  i  Den  danske  Mission.  Det  var  interessant  at 
se  Præsidenten  ved  et  saadant  Stævne,  levende  optaget  af 
alt,  med  Svar  paa  rede  Haand  paa  alle  Forespørgsler. 

Præsident  Larsen  har  siden  sin  pure  Ungdom  været  ak- 
tiv i  Kirken,  om  hvis  Guddommelighed  han  ikke  tvivler  et 
Øjeblik.  I  Tale,  Skrift  og  praktisk  Livsførelse  har  han  be- 
vist, hvad  Jesu  Kristi  Evangelium  kan  betyde  for  det  en- 
kelte Menneske. 

Vi  ønsker  vor  forhenværende  Missionspræsident  hjertelig 
til  Lykke  med  denne  Milepæl  i  hans  Liv  samt  al  Held  og 
Fremgang  for  ham,  hans  gode  Hustru  og  deres  Børn. 

O.  B,  w. 


Holger  M.  Larsen 

En  kritisk  Undersøgelse  af  Mormons  Bog 

—    af  Ældste   B.    H.   Roberts. 


Den  Hclligaands  lovede  Vidnesbyrd  om  Mormons  Bogs 
Sandhed  er  det  mærkværdigste  ved  Bogen.  Hvis  man  for  et 
Øjeblik  skulde  anse  Mormons  Bog  for  at  være  usand  — 
blot  en  skabt  Fiktion  i  Joseph  Smiths  Hjerne,  saa  har  han 
ubevidst  i  Bogen  selv  sørget  for  et  Middel,  absolut  ufejl- 
barligt til  at  afsløre  Bedrageriet.  Den  sidste  af  de  nephiti- 
ske  Profeter,  Moroni,  en  Søn  af  Mormon,  sagde,  da  han 
sluttede  sin  Faders  Beretning,  følgende,  der  var  adresseret 
til  mulige  Læsere  af  hans  Beretning: 

Og  jeg  forsegler  disse  Optegnelser,  efter  at  jeg  har  talt  nogle 
faa  Ord  til  eder  til  Formaning.  Se,  naar  I  læser  disse  Ting,  der- 
som det  er  Guds  Vilje,  at  I  skulle  læse  dem,  ønsker  jeg  at  raade 
eder  til  at  erindre,  hvor  barmhjertig  Herren  har  været  mod 
Menneskenes  Børn,  fra  Adams  Skabelse  af  helt  ned  til  den  Tid, 
da  I  modtage  disse  Ting,  og  til  at  overveje  det  i  eders  Hjerter. 
Og  naar  I  modtage  disse  Ting,  formaner  jeg  eder  til  at  adspørge 
Gud,  den  evige  Fader,  i  Kristi  Navn,  om  disse  Ting  ikke  er 
sande;  og  dersom  I  bede  af  et  oprigtigt  Hjerte  og  med  fast  For- 
sæt samt  med  Tro  paa  Kristus,  vil  han  aabenbare  Sandheden 
deraf  for  eder  formedelst  den  Helligaands  Kraft.  Og  formedelst 
den  Helligaands  Kraft  kunne  I  kende  Sandheden  i  alle  Ting.  — 
Moroni  10:  2—5. 

Er  et  saadant  Vidne  om  Mormons  Bogs  Sandhed  blevet 
givet  —  den  Helligaands  Vidnesbyrd?  Hundreder  af  Tu- 
sinder er  rede  til  at  besvare  det  bekræftende.  Tusinder, 
som  er  døde  i  Troen,  har  skriftligt  efterladt  deres  Vidnes- 
byrd, at  denne  Profeti  er  blevet  opfyldt  for  deres  eget 
Vedkommende;  og  bagved  disse  Tusinders  Vidnesbyrd  lig- 
ger deres  Liv  i  Opofrelse,  Arbejde  og  Lidelser  sammen  med 
Forhaanelse  og  Forfølgelse  for  dette  Vidnedsbyrds  Skyld. 
Nogle  af  Vidnerne  til  Opfyldelsen  af  denne  Profeti  har 
endog  beseglet  deres  Vidnesbyrd  med  deres  Blod.  Gives  der 
et  bedre  Bevis  paa  en  højere  Karakter  til  Bevidnelse  af 
nogen  Sandhed? 

Dette  Løfte  gives  dig,  kære  Læser,  ikke  mindre  end  til 
dem,  der  allerede  ved  dette  Middel  har  søgt  Sandheden  og 
fundet  den.  Mormons  Bog  erklærer,  at  JESUS  er  KRISTUS, 
den  EVIGE  GUD,  og  du,  min  Læser,  kan  vide  ved  den  Hel- 
ligaands Kraft,  at  dette  Vidnesbyrd  om  Kristi  Guddomme- 
lighed er  sandt,  hvis  du  vil  søge  efter  dette  Vidnesbyrd 
paa  den  her  foreskrevne  Maade:  Bed  til  Gud  i  Tro,  med 
virkelig  Hensigt,  med  et  oprigtigt  Hjerte,  og  Sandheden 
derom  vil  blive  gjort  kendt  for  dig. 

Den  danske  Missions  Historie. 


(Fortsat). 

Ældste  Erastus  Snow  havde  under  et  Besøg  hos  Hans 
Peter  Jensen  i  Nørre  Sundby  den  3.  September  1851  en 
Samtale  med  en  norsk  Sømand,  hvorom  Ældste  Snow  skri- 
ver følgende : 

»En  Nordmand  ved  Navn  Svend  Larsen,  Ejeren  af  et  lille  Far- 
tøj, kom  for  at  besøge  mig.  Han  sagde,  han  havde  hørt  om  mig 
og  min  Religion  og  var  kommet  i  den  Hensigt  at  lære  mere  om 
den.  Jeg  benyttede  mig  af  Lejligheden  til  at  forklare  ham  Evan- 
geliets Principper  og  Guds  Riges  Orden,  som  det  var  blevet 
aabenbaret  af  Herren;  han  modtog  mit  Vidnesbyrd  med  Glæde. 
Da  hans  Skib  var  færdig  til  at  sejle  til  Norge  næste  Dag,  kaldte 
og  beskikkede  jeg  Ældste  Hans  F.  Petersen  til  at  tage  med  Herr 
Larsen  til  hans  Hjem  i  Norge  for  at  aabne  F/vangeliets  Dør  til 
dette  Land.  De  to  sejlede  fra  Aalborg  den  4.  September,  velfor- 
synet med  Mormons  Bøger  og  Traktater.« 

Det  lille  Skib  kom  ud  i  stormfuldt  Vejr.  Det  syntes,  som 
om  »Luftens  Fyrste«  var  besluttet  paa  at  hindre  Guds  Tje- 
ner i  at  naa  frem  til  sit  Bestemmelsessted;  to  Gange  maatte 
den  lille  Skude  søge  Ly  imod  Stormen  i  Frederikshavns 
Havn;  men  under  stadig  Kamp  med  Elementerne  naaede 
de  tilsidst  i  god  Behold  Østerrisør  i  Norge  Torsdag  den  11. 
September  1851. 

Kaptajn  eller  Skipper  Larsen,  som  han  almindeligvis 
kaldtes  senere,  tilbød  gæstfrit  Broder  Petersen,  at  han 
kunde  blive  i  hans  Hjem  saa  længe  han  opholdt  sig  der  i 
Byen.  Den  næste  Dag  (12.  September)  begyndte  Ældste 
Petersen  at  afla^gge  Besøg  hos  Folk  i  Østerrisør  og  uddele 
Skrifter.  Den  13.  gik  Skipper  Larsen  til  Provsten  og 
spurgte,  om  han  vilde  give  »Mormon«-Ældsten  Lov  til  at 
holde  Møder  paa  Skolen  førstkommende  Søndag.  Præsten 
blev  fuldstændig  overrasket  ved  en  saa  dristig  Anmodning 
og  spurgte  med  betydelig  Bevægelse,  om  »Mormonerne« 
nu  virkelig  var  kommet  til  Norge. 

Paa  Grund  af  det  hastige  Opbrud  fra  Aalborg  havde  Æld- 
ste Petersen  ikke  sikret  sig  et  Pas  eller  Rejsetilladelse  af 
Byens  Autoriteter,  og  som  Følge  deraf  blev  han  fremstillet 
for  Borgmesteren  i  Østerrisør  og  underkastet  et  indgaaende 
Forhør  om  Formaalet  med  hans  Ophold  i  Norge.  Han  for- 
klarede, at  han  var  kommet  for  at  prædike  Jesu  Kristi 
Evangelium,  men  at,  dersom  det  var  imod  Landets  Love 
at  holde  offentlige  Møder,  at  han  da  vilde  indskrænke  sig 
til  private  Samtaler  med  Folk.  Da  Skipper  Larsen  kautio- 

nerede  for  ham,  undgik  Ældste  Petersen  at  blive  arresteret 
og  fik  Lov  til  at  blive  nogle  faa  Dage,  men  blev  instrueret 
om  at  anskaffe  sig  et  Pas  saa  hurtigt  som  muligt,  eller 
forlade  Landet.  Efter  dette  genoptog  Ældste  Petersen  sit 
Arbejde  uden  at  holde  offentlige  Møder  og  skabte  sig  Ven- 
ner i  forskellige  Befolkningslag.  Blandt  dem  han  besøgte 
og  for  hvem  han  bar  sit  Vidnesbyrd  var  den  danske  Kon- 
sul, Provst  Wittergren  og  andre  fremtrædende  Borgere. 

Ved  Aalborg  Autoriteternes  Forsømmelse  modtog  Ældste 
Petersen  ikke  sit  Pas,  hvorfor  han  maatte  rejse  tilbage  til 
Danmark  for  at  faa  det.  Han  sejlede  derfor  med  Skipper 
Larsen  fra  Østerrisør  den  20.  September  1851  og  kom  til 
Aalborg  den  23.  Denne  Dags  Aften  blev  Skipper  Larsen 
døbt  af  Ældste  Ole  Christian  Nielsen.  Paa  denne  Maade 
blev  han  den  første  Frugt  af  det  sande  Evangelium  fra 
Norge  med  Undtagelse  af  de  faa  Nordmænd,  som  tidligere 
var  blevet  døbt  i  La  Salle  County,  Illinois. 

Onsdag  den  1.  Oktober  1851  blev  det  første  Nummer  af 
»Skandinaviens  Stjerne«  udgivet  af  Erastus  Snow  i  Kø- 
benhavn. Bladet  var  paa  16  Sider  og  udkom  een  Gang 
maanedlig  det  første  Aar.  Ældste  Peter  O.  Hansen  var  ble- 
vet beskikket  til  Oversætter  og  Sekretær  for  Missionen, 
medens  Erastus  Snow  var  den  ansvarshavende  Redaktør. 
Det  andet  Aar  blev  det  besluttet  at  udgive  Tidsskriftet  to 
Gange  om  Maaneden,  den  1.  og  15.,  og  dette  er  blevet  bibe- 
holdt indtil  nu.  Det  typografiske  Arbejde  blev  udført  af 
F.  E.  Bording,  som  næsten  udførte  alt  Bogtrykarbejde  saa 
længe  han  levede,  og  det  samme  Firma,  Bordings  Arvinger 
og  Efterfølgere,  har  lige  siden  staaet  i  Forretningsforbin- 
delse med  Kirken  i  Danmark.  Ældste  Peter  O.  Hansens 
Hustru  anbefalede  Herr  F.  E.  Bording,  efter  at  nogle  af  de 
større  og  ældre  af  Byens  Firmaer  havde  afslaaet  at  udføre 
Arbejde  for  »Mormonerne«.  Herr  Bording,  som  lige  havde 
etableret  sig  som  Bogtrykker  og  søgte  at  knytte  Forret- 
ningsforbindelser, var  taknemmelig  for  det  nye  Arbejde, 
og  hans  senere  Fremgang  daterer  sig  fra  den  Tid,  han  be- 
gyndte at  arbejde  for  Kirken.  Han  døde  som  en  velhavende 
Forretningsmand  i  København  den  3.  Februar  1884. 

Det  første  Nummer  af  »Skandinaviens  Stjerne«,  dateret 
1.  Oktober  1851  indeholdt  en  kort  Beretning  om  Kirkens 
Organisation,  en  Oversættelse  af  det  femte  Generalbrev  fra 
det  første  Præsidentskab  samt  en  Oversættelse  af  Orson 
Pratts  Skrivelser  om  Trosartiklerne  og  en  kort  redaktionel 
Artikel. 

Søndag  den  5.  Oktober  fandt  den  første  Daab  med  gud- 
dommelig Myndighed  Sted  paa  det  skønne  Fyn,  da  William 
O.  Andersen  døbte  Lars  Nielsen.  Det  var  Begyndelsen  til  et 

stcrslaaet  Missionsarbejde  af  Kirkens  Ældster  paa  denne 
0.  Blandt  de  første  Missionærer,  som  med  Held  arbejdede 
der  var  Jens  Hansen  af  Spanish  Fork,  Utah,  og  Niels  Han- 
sen, der  var  Biskop  i  Etna,  Canada.  Der  blev  snart  organi- 
seret en  Del  Grene  paa  Fyn  og  den  nærliggende  0,  Lange- 
land, og'  fra  1856  til  1864  var  der  en  Konference  (et  Distrikt) 
paa  Fyn  med  Hovedkvarter  i  Odense.  Odense  Gren  er  sta- 
dig en  god  og  sund  Gren. 


Syndstilgivelse  og  Grader  af  Herlighed 

—    af  Charles  W.   Penrose.    


»Mange  Mennesker  og  mange  Sind«,  siger  et  gammelt 
Ordsprog,  og  eftersom  Menneskene  formerer  sig,  bliver 
Meningernes  Antal  forøgede  angaaende  den  samme  Ting. 
En  af  de  enkleste  Læresætninger  og  Ordinancer  i  Kirken 
er  Daab  ved  Begravelse  i  Vand  til  Syndernes  Forladelse. 
Det  er  klart  og  tydeligt  fremsat  i  det  nye  Testamente  og 
endnu  klarere  i  Mormons  Bog  og  Pagtens  Bog,  og  alligevel 
hersker  der  stor  Meningsforskel  indenfor  den  kristne  Ver- 
den i  denne  Henseende.  Man  forventer,  at  der  ikke  inden- 
for vor  Kirke  skulde  være  nogen  Meningsforskel,  vi  som 
har  Guds  nyaabenbarede  Ord  til  Rettesnor,  og  stort  set  er 
der  vel  heller  ikke.  Daabens  Hovedprincipper  forstaas  fuldt 
ud,  men  der  er  andre  Spørgsmaal  i  Forbindelse  med  dette, 
som  kommer  op,  f.  Eks.:  I  en  theologisk  Klasse  i  Søndags- 
skolen kom  Spørgsmaalet  frem,  hvorvidt  Syndsforladelse 
ved  Daaben  er  endelig  med  Hensyn  til  den  døbtes  tidligere 
Liv,  med  andre  Ord,  er  de  udslettede?  Og  om  de  er,  og 
vedkommende  døbte  døde 
efter,  vilde  han  da  have  nogei  a  !  \.  i 
om  en  døbt  Person,  der  er  omvendt,  falder  i  Overtrædelse, 
apostaserer  og  bliver  udelukket  af  Kirken,  men  atter  om- 
vender sig  og  bliver  optaget  i  Kirken  igen  ved  Daab,  vil 
han  blive  straffet  for  de  Synder,  han  har  begaaet  mellem 
den  første  og  den  anden  Daab?  Om  ikke,  vilde  han  da  ikke 
være  paa  samme  Højde  som  den,  der  aldrig  var  blevet  af- 
skaaret  fra  Kirken,  men  været  trofast  til  Enden?  Atter, 
om  et  Menneske,  der  har  levet  et  langt  Liv  i  Synd  og  paa 
det  sidste  omvender  sig  og  bliver  døbt  og  faar  Tilgivelse, 
vil  han  ikke  være  lige  saa  berettiget  til  den  samme  Grad  af 
Herlighed  som  den,  der  alle  sine  Dage  har  levet  et  Liv  i 
Lydighed  mod  Herrens  Bud? 

Som  Svar  paa  dette  vil  jeg  til  at  begynde  med  sige,  at 

Tilgivelsen  for  Synd  menes  til  Rensning  for  den  omvendtes 
Del.  Om  han  ikke  helt  og  holdent  tror  paa  Evangeliet, 
ikke  har  fuld  Tro  paa  Gud  og  Jesus  Kristus  og  ikke  om- 
vender sig  fra  Synd  med  Henblik  paa  at  forsage  Synden, 
vil  hans  Daab  ikke  være  en  ny  Fødsel  i  Vand.  Men  om  han 
efterlever  Planen  og  virkelig  er  født  af  Vand  og  Aand  og 
modtager  den  Helligaands  Gave,  da  er  hans  Synd  udvisket. 
Han  er  fornyet.  Han  modtager  mere  end  blot  Tilgivelse  for 
Synd,  den  er  vasket  bort  ved  Frelserens  forsonende  Blod. 
Dog,  hans  Individualitet  forbliver.  Hans  frie  Vilje  fortsæt- 
ter. Hans  personlige  Intelligens  er  ikke  forandret.  Hans 
Karakter  er  den  samme,  og  han  kan  gaa  frem  eller  tilbage, 
være  lydig  eller  ulydig  mod  det  evige  Livs  Love.  Om  han 
falder  i  Overtrædelse  og  gaar  ned,  mens  den  trofaste  gaar 
op  og  frem,  ja,  selv  om  han  efter  at  have  været  afskaaret 
fra  Kirken,  men  ved  Omvendelse  og  i  Retfærdighed  atter 
kommer  tilbage  til  Kirken  ved  Daab,  vil  han  være  gaaet 
Glip  af  den  Fremgang,  som  den  trofaste  har  gjort,  han  vil 
have  undergravet  sin  egen  Viljekraft  til  at  naa  de  evige 
Højder,  som  han  lettere  kunde  have  naaet,  dersom  han 
trofast  havde  fortsat  fra  Begyndelsen  af. 

Angaaende  Dommen,  som  alle  Skabninger  maa  gennem- 
gaa,  maa  det  forstaas,  at  der  dermed  ikke  alene  menes 
Uddeling  af  Straf,  men  ogsaa  Uddeling  af  Ophøjelse  og 
Løn.  Det  Faktum  staar  da  tilbage,  at  alle  vil  være  akkurat 
det  de  er,  hverken  mere  eller  mindre. 

Fortsat  godt  Arbejde  højner,  det  modsatte  fornedrer.  Til- 
givelse for  Synd  forandrer  ikke  Synderens  Karakter,  ej  hel- 
ler borttages  Erindringen  om  hans  Synd  fra  hans  Sind. 
Skønt  der  er  Omvendelse  for  den  største  Synder,  saa  har 
hans  Synd  svækket  hans  Personlighed  og  vil  hemme  ham, 
naar  han  i  sin  Nød  trænger  til  guddommelig  Hjælp  og 
beder  om  den,  det  vil  ikke  være  af  nogen  Hjælp  for  ham, 
men  en  Hindring  i  at  nærme  sig  Faderen.  Den  retfærdige 
Mand  og  Kvinde  vil  straale  mere  i  Tid  og  Evighed  paa  Grund 
af  et  rent  Liv  og  Opførsel,  og  ethvert  intelligent  Væsen  vil 
—  enten  i  det  celestiale,  terrestriale  eller  telestiale  Rige  — 
finde  den  Plads,  som  de  arbejdede  for,  og  som  de  gjorde 
sig  værdige  til. 

De,  der  modtager  Solens  eller  den  celestiale  Glans  vil 
ikke  alle  være  paa  de  samme  Højder,  de  vil  skinne  med 
samme  store  Forskellighed  som  Stjernerne  paa  Himlen. 
De,  der  befinder  sig  bagved  de  andre,  vil  altid  blive  bagved, 
aldrig  i  Evighed  kan  de  gaa  foran  dem,  som  til  at  begynde 
med  var  foran  dem. 

Tro,  Omvendelse  og  Daab  samt  den  Helligaands  Gave  er 

Midler,   hvormed   de   største    Højder   kan   naas.   Det   er   de 
samme  for  alle,  men  blot  Begyndelsen  til  Frelsen. 

Udholdenhed  til  Enden  er  det  Krav,  som  er  en  Betingelse 
for  en  fuld  Frelse.  Ophøjelse  er  et  Resultat  af  Modtagelsen 
og  Udøvelsen  af  Sandheden. 


Efteraarskonferencen  i  København. 


Konferencen  paabegyndtes  Fredag  den  14.  Oktober  med 
en  særdeles  vellykket  Koncert  under  Ledelse  af  Dirigenten, 
Ældste  Valdemar  Jacobsen.  Saavel  Korets  Præstationer 
som  de  enkelte  Solopræstationer  paahørtes  under  stor  Op- 
mærksomhed  fra  den  store  Forsamling. 

Søndag  Kl.  9  mødtes  Pra^stedømmets  Medlemmer  til  et 
specielt  Møde,  hvor  der  blev  holdt  udmærkede  Taler  om 
Præstedømmets  Ansvar  og  Pligter.  Talerne  var  Distrikts- 
præsident  Leland  Hansen,  Ældste  Richard  Gregersen  og 
Præsident  Mark  B.  Garff. 

Kl.  10  fortsattes  Konferencen  med  offentligt  Møde,  hvor 
Den  kvindelige  Hjælpeforening  og  Ungdomsforeningerne 
udførte  en  Del  af  Programmet. 

Eftermiddagens  Møde  Kl.  14  var  overladt  til  Missionæ- 
rerne. Følgende  talte:  Henry  Christiansen,  Clarence  Larsen, 
Joe  D.  Mortensen,  Joseph  H.  Petersen,  Normann  Sørensen, 
Geo  Lauritz  Petersen  samt  de  kvindelige  Missionærer  Anna 
La  Retta  Hansen  og  Ingrid  Andersen.  -  -  Præsident  Garff 
foreslog  Kirkens  og  Missionens  Autoriteter  til  Opholdelse  i 
de  Helliges  Tro  og  Bønner. 

Søndagens  sidste  Møder  afholdtes  Kl.  19.  Aftenens  Talere 
paahørtes  med  Interesse  af  den  store  Forsamling,  som  var 
kommet  til  Stede  for  at  høre  Mormonismens  Budskab.  Ta- 
lerne var  Georg  Hansen,  Enoch  Andersen,  William  0.  Pe- 
dersen, Orson  B.  West  samt  Præsident  Mark  B.  Garff. 

Konferencen  sluttedes  Mandag  Aften  med  Den  kvindelige 
Hjælpeforenings  Bazar.  Alt  i  alt  var  Konferencen  vellykket, 
og  Søskende  følte  sig  opbygget  i  deres  Tro. 

Esbjerg  Distrikts  Konference. 


Til  Trods  for  Regn  strømmede  Medlemmer  og  Venner  i 
Esbjerg  Distrikt  i  stort  Antal  til  for  at,  overvære  Konferencens 
Koncert  Fredag  Aften.  Ældste  Roy  T.  Shaw,  som  dirigerede 
Koret,  skabte  en  meget  fin  Koncert.  Herr  Erhardt  Iversen, 
der  i  mange  Aar  har  været  en  god  Ven  af  Kirken,  hjalp  og 
støttede  Koret  meget.  Denne  velkendte  Solist  sang  flere 
Numre.  Andre,  der  fortjener  særlig  Ros,  var  Organisten 
Katy  Christensen,  Selma  Petersen  og  Peter  Olsen.  Efter 
Ugers  ihærdige  Øvelser  lykkedes  det  Korets  Medlemmer  at 
give  en  ypperlig  Koncert. 

Den  officielle  Konference  begyndte  Søndag  Formiddag 
Kl.  9,  da  Præstedømmet  mødtes  i  et  kort  Møde  under  Præ- 
sident Garffs  Præsidium;  de  gjorde  nogle  korte  Bemærk- 
ninger for  at  opmuntre  Brødrene  til  at  forblive  trofaste  i 
deres  Kald. 

Distriktsoræsident  Royce  Hansen  præsiderede  for  sidste 

Morgenmødets  Program  blev 
dygtigt  ledet  af  Den  kvindelige  Hjælpeforening  og  Ung- 
domsforeningerne. Søster  Garff  talte  interessant  om  Den 
kvindelige  Hjælpeforenings  Formaal.  Præsident  Mark  B. 
Garff  talte  opmuntrende  til  de  tilstedeværende  ved  Mor- 
genmødet og  ligeledes  igen  om  Aftenen.  Han  formanede 
Søskende  til  at  leve  i  Kærlighed  og  overholde  det  sande 
Evangeliums  Principper.  Han  bar  et  kraftigt  Vidnesbyrd 
til  de  tilstedeværende  Venner  og  advarede  dem  om  de  store 
og  frygtelige  Ting,  der  var  for  Haanden.  Eftermiddags- 
mødet  var  overdraget  Missionærerne,  som  alle  talte  med 
Begejstring.  I  dette  Møde  blev  Broder  Royce  Hansen  afløst, 
og  Ældste  G.  Forrest  Thompson  blev  indsat  i  hans  Sted. 

Om  Aftenen  den  10.  Oktober  afholdt  Den  kvindelige 
Hjælpeforening  sin  Bazar,  som  i  alle  Maader  var  vellykket. 

Hvad  Tanker  formaar. 


Inden  Michel  Angelo  begyndte  at  hugge  Davids  Hoved 
ud,  var  han  i  Aarevis  sysselsat  med  at  tænke  sig,  hvilken 
Karakter  og  hvilke  Ansigtstræk  Salmisten  havde.  Da  han 
tilslut  i  sine  Tanker  havde  dannet  det  Billede,  han  syntes 
bedst  passede  til  Davids  Karakter,  lukkede  han  sig  inde 
paa  sit  Atelier. 

Da  Arbejdet  var  færdigt,  sendte  han  Indbydelser  ud  til 
sine  Venner  om  at  komme  og  se  Billedet,  og  da  de  saa 
Statuen  og  Billedhuggeren  selv,  saa  de  paa  hinanden  og 
sagde:  „Der  er  sket  en  stor  Forandring  med  Michel  An- 
gelo selv  som  med  Marmoret".  Hans  før  saa  haarde  Ansigt 
var  blevet  mildt,  hans  Stemme  varm  og  hans  Udtryk  hel- 
ligere. Medens  han  Dag  efter  Dag  i  sine  Tanker  omgikkes 
„den  liflige  Sanger  i  Israel",  var  han  bleven  mere  og  mere 
lig  ham  i  Karakteren. 


Det  første  Tegn  paa  Apostasi. 


Jeg  vil  give  eder  en  Nøgle  til  et  af  Rigets  Mysterier. 
Det  er  evigt  Princip,  som  har  eksisteret  fra  al  Evighed. 
Den  Mand,  som  rejser  sig  op  og  fordømmer  andre,  finder 
Fejl  ved  Kirken  og  siger,  at  de  er  paa  fejl  Vej,  medens 
han  alene  er  paa  den  rette,  er  paa  Apostasiens  Vej,  og 
om  han  ikke  omvender  sig,  vil  han  forlade  Kirken,  lige 
saa  sikkert  som  Gud  lever.  Dette  Princip  er  lige  saa 
korrekt,  som  det  Frelseren  gav  om  at  en  Person,  der 
søger  Tegn  og  Undere  er  en  utugtig  Person,  og  det  Prin- 
cip er  uforanderligt,  fast  som  Himmelens  Piller. 

Naar  som  helst  et  Menneske  søger  efter  Tegn   og  Un- 
dere kan  I  stemple  ham  som  et  utugtigt  Menneske. 

Joseph  Smith. 

Fra  Missionsmarken. 


bryllup  i  SKøbenhavn. 

To  af  Københavns  Grens  Medlemmer,  Mabel  Larsen  og  Orla 
Leis  indgik  Ægteskab  den  12.  Oktober  1938.  Efter  den  borger- 
lige Vielse  blev  det  unge  Par  viet  af  Missions-præsident  Mark  B. 
Garff.  Vi  ønsker  dem  hjertelig  til  Lykke. 

KØBENHAVN:  Søndag  den  16.  Oktober  1938  blev  følgende  ind- 
lemmet i  Kirken  ved  Daab: 

Carl  Hjalmar  Johnsen  og  Vera  Pedersen  af  Leland  C.  Hansen. 

Norman  Jakob  Christensen  af  Henry  Christiansen. 

afløsninger. 

Følgende  Ældster  er  blevet  hæderligt  afløst  fra  deres  Mission: 
Christian  Busch,  Alvin  M.  Jacobsen,  Lester  C.  Skeem,  Bonald  C. 
Christensen  og  Clarenee  A.  Larsen.  Vi  takker  dem  for  deres 
gode  Arbejde  og  ønsker  dem  Held  og  Lykke  i  Fremtiden. 

forflyttelser. 

Følgende  Ældster  er  blevet  forflyttet: 
Geo.  Lauritz  Petersen  fra  Aarhus  til  København. 
Bobert  Earl  Sørensen  fra  Herning  til  København. 
Roger  P.  Monsen  fra  Herning  til  Aarhus. 

9Vy  Qistrikispræsident, 

Ældste  Geo.  Forrest  Thompson  er  blevet  beskikket  til  Præ- 
sident over  Esbjerg  Distrikt.  Vi  nedbeder  Herrens  Velsignelse 
over  ham  i  hans  nye  Kald. 


Øer  er  visse  SMænd  og  SKvinder,  i  hvis  Selskab  vi  altid 

er  paa  EHøjde  med  os  selv.  fAf'aar  vi  er  sammen  med  dem, 

kan   vi   ikke  fostre    slette   banker    eller   tale   Ukvemsord. 

Qeres  Nærværelse   opløfter   og   inspirerer  os.  Qe  trækker 

bogstavelig  talt  det  bedste  ud  af  os  ved  Samkvemmet,  og 

vi  føler   en   EHarmoni  og  Skønhed  i  vor  Sjæl,  som  aldrig 

har  været  der  før. 

SHenry  Qrummond. 


